ওয়াল্টার হিউস্টন
ওয়াল্টার টমাস হিউস্টন (ইংরেজি: Walter Thomas Huston; ৫ এপ্রিল ১৮৮৩ - ৭ এপ্রিল ১৯৫০) ছিলেন একজন কানাডীয় অভিনেতা ও গায়ক। তিনি তার পুত্র জন হিউস্টন পরিচালিত দ্য ট্রেজার অব সিয়েরা মাদ্রে চলচ্চিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। তিনি চার প্রজন্ম ধরে চলে আসা হিউস্টন অভিনয়শিল্পী পরিবারের প্রধান। তিনি অভিনয়শিল্পী অ্যাঞ্জেলিকা হিউস্টন, ড্যানি হিউস্টন, আলেগ্রা হিউস্টন ও জ্যাক হিউস্টনের পিতামহ। হিউস্টন পরিবারের তিন প্রজন্ম একাডেমি পুরস্কার লাভ করেছে, তারা হলেন ওয়াল্টার, তার পুত্র জন এবং জনের কন্যা অ্যাঞ্জেলিকা।